《送何端卿帅泸》
宋代·黄彦平

人物当年盛学宫，笑谈尝许小人同。
分襟短艇江湖去，回首觚棱涕泪中。
却叙桅花听夜雨，又还菰菜动秋风。
祗应黄屋收京了，邂逅东华踏软红。

作者简介：宋洪州分宁人，字季岑，号次山。黄庭坚族子。徽宗宣和间进士。钦宗靖康初，坐与李纲善贬官。高宗建炎初仕至吏部郎中，出提点荆湖南路刑狱，旋主管亳州明道宫。南渡后数上札子论事，多所建白，其论赏罚一疏，持论尤为平允。有《三余集》。